Kosovë: Shqetesime per mungesën e energjisë elektrike
Energjia elektrike, një nga shqetësimet kryesore të qytetarëve pas çështjes së statusit të pazgjidhur politik të Kosovës
Qytetarët e Kosovës gjatë javës që po lëmë pas janë përballur me shkurtime të gjata të furnizimit me energji elektrike. Këto shkurtime, sipas ministrit të energjisë Et'hem Çeku, ishin pasojë e punëve për rehabilitimin e blloqeve të termocentralit Kosova B. Ministri Çeku shpreson se pas riparimeve të bëra, gjatë muajve të dimrit do të ketë furnizim më të mirë me energjisë elektrike Nehat Spahiu, banor i Prishtinës, është i bindur se faji për gjendjen jo të mirë të furnizimit me energji elektrike u takon edhe drejtuesve të Korporatës Energjetike por edhe qytetarëve që nuk paguajnë energjinë e shpenzuar. Por, atë nuk e lë shpresa se dimri do të jetë më lehtë i përballueshëm, me gjithë vështirësitë me të cilat po përballet Kosova që nga përfundimi i luftës. thotë zoti Spahiu. Edhe për Ali Lalën, nga qyteti i Gjakovës, borxhet që qytetarët e Kosovës kanë ndaj Korporatës Elektro-Energjetike paraqesin njërin nga faktorët kryesorë të shkurtimeve të furnizimit me energji elektrike. ‘”, thotë Ali Lala nga Gjakova. Java që lamë pas nuk ishte e lehtë, dhe qytetarët janë përballur disa ditë me shkurtime të gjata. Këto shkurtime, sipas Ministrit të Energjisë Et’hem Çeku, ishin pasojë e punëve për rehabilitimin e blloqeve të termocentralit Kosova B, që është edhe burimi kryesor i energjisë elektrike. deklaron Ministri i Energjisë, Et’hem Çeku. Sipas ministrit Çeku, dy blloqet e riparuara rishtas prodhojnë afër 600 megavat orë energji elektrike, ndërsa Kosova ka nevojë për rreth 900 megavat gjatë periudhës së dimrit. Ministri Çeku shpreson se gjatë muajve të dimrit do të ketë furnizim më të mirë me energjisë elektrike, duke llogaritur deri diku edhe në importimin e saj, i cili sipas tij është shumë i vështirësuar për shkak se autoritetet serbe nuk lejojnë që energjia e blerë të kalojë nëpërmjet territorit të Serbisë. Me dy termocentrale të vjetruara Kosova vazhdon të përballet me vështirësi. Nisur nga rezervat e mëdha të qymyrit linjit, autoritetet kanë projektuar ndërtimin e një termocentrali të ri me forcë prodhuese deri në 2 mijë megavat orë energji elektrike. Ky projekt i cili kushton rreth 3,5 miliardë euro, pritet të fillojë të jetësohet vitin e ardhshëm. Deri tash, katër konsorciume në të cilat mbizotërojnë kompanitë amerikane kanë shprehur interesimin për të investuar në këtë projekt që sipas ministrit Çeku, do ta ndryshojë rrënjësisht gjendjen në Kosovë. thotë ministri Çeku. Deri në përfundim të projekteve të mëdha, Kosova duket se do të vazhdojë të përballet me mungesë të energjisë së mjaftueshme elektrike e cila vlerësohet si një nga faktorët më të rëndësishëm edhe për rimëkëmbjen ekonomike të vendit. Hulumtimet e deritashme e kanë energjinë elektrike si një nga shqetësimet kryesore të qytetarëve menjëherë pas çështjes së statusit të pazgjidhur politikë të Kosovës. //rd//